CELEX: 52013DP0208
Language: da
Date: 2013-05-22 00:00:00
Title: Europa-Parlamentets afgørelse af 22. maj 2013 om Det Europæiske Råds forslag om ikke at indkalde et konvent med henblik på tilføjelse af en protokol om anvendelsen af Den Europæiske Unions charter om grundlæggende rettigheder i Den Tjekkiske Republik til traktaten om Den Europæiske Union og traktaten om Den Europæiske Unions funktionsmåde (00091/2011 — C7-0386/2011 — 2011/0818(NLE))

12.2.2016   
            
            
               DA
            
            
               Den Europæiske Unions Tidende
            
            
               C 55/140
            
         P7_TA(2013)0208
   Udkast til protokol om anvendelsen af Den Europæiske Unions charter om grundlæggende rettigheder på Den Tjekkiske Republik (godkendelse) ***
   Europa-Parlamentets afgørelse af 22. maj 2013 om Det Europæiske Råds forslag om ikke at indkalde et konvent med henblik på tilføjelse af en protokol om anvendelsen af Den Europæiske Unions charter om grundlæggende rettigheder i Den Tjekkiske Republik til traktaten om Den Europæiske Union og traktaten om Den Europæiske Unions funktionsmåde (00091/2011 — C7-0386/2011 — 2011/0818(NLE))
   (Godkendelse)
   (2016/C 055/32)
   
      Europa-Parlamentet,
   
               —
            
            
               der henviser til skrivelse af 5. september 2011 fra den tjekkiske regering til Rådet om et udkast til protokol om anvendelsen af Den Europæiske Unions charter om grundlæggende rettigheder (»chartret«) i Den Tjekkiske Republik,
            
         
               —
            
            
               der henviser til skrivelse af 25. oktober 2011 fra formanden for Det Europæiske Råd til Europa-Parlamentets formand om et udkast til protokol om anvendelsen af chartret i Den Tjekkiske Republik,
            
         
               —
            
            
               der henviser til Det Europæiske Råds anmodning om godkendelse af, at der ikke indkaldes et konvent, jf. artikel 48, stk. 3, andet afsnit, i traktaten om Den Europæiske Union (C7-0386/2011),
            
         
               —
            
            
               der henviser til artikel 6, stk. 1, i traktaten om Den Europæiske Union og til chartret,
            
         
               —
            
            
               der henviser til konklusionerne fra mødet den 29. og 30. oktober 2009 mellem medlemsstaternes stats- og regeringschefer, forsamlet i Det Europæiske Råd,
            
         
               —
            
            
               der henviser til forretningsordenens artikel 74a og artikel 81, stk. 1,
            
         
               —
            
            
               der henviser til henstilling fra Udvalget om Konstitutionelle Anliggender (A7-0282/2012),
            
         ud fra følgende i betragtninger:
   
               A.
            
            
               der henviser til, at chartret blev udarbejdet af et konvent afholdt fra den 17. december 1999 til den 2. oktober 2000, sammensat af repræsentanter for Parlamentet, medlemsstaterne, de nationale parlamenter og Kommissionen; chartret blev proklameret den 7. december 2000, og teksten blev tilpasset i Strasbourg den 12. december 2007;
            
         
               B.
            
            
               der henviser til, at der blev afholdt endnu et konvent fra den 22. februar 2002 til den 18. juli 2003 med henblik på udarbejdelse af traktaten om en forfatning for Europa, hvis indhold for størstedelens vedkommende blev indarbejdet i Lissabontraktaten, der trådte i kraft den 1. december 2009;
            
         
               C.
            
            
               der henviser til, at de to konventer blev indkaldt for at behandle vigtige spørgsmål vedrørende Unionens forfatningsmæssige opbygning, bl.a. med henblik på at vedtage en bindende tekst, der fastlægger de grundlæggende rettigheder og principper, som anerkendes af Unionen;
            
         
               D.
            
            
               der henviser til, at det på denne baggrund ikke er nødvendigt at indkalde et konvent til at behandle forslaget om, at protokol nr. 30 om anvendelsen af Den Europæiske Unions charter om grundlæggende rettigheder i Polen og i Det Forenede Kongerige udvides til at omfatte Den Tjekkiske Republik, da forslagets eventuelle virkninger vil være begrænsede;
            
         
            
               1.
            
            
               godkender Det Europæiske Råds forslag om ikke at indkalde et konvent;
            
         
            
               2.
            
            
               pålægger sin formand at sende denne afgørelse til Det Europæiske Råd, Rådet, Kommissionen og de nationale parlamenter.